উদ্বোধনী সভাত সন্মানীয় অতিথি হিচাপে উপস্থিত থাকে শিক্ষামন্ত্ৰী ডাঃ ৰণোজ পেগু (Education minister Dr Ranoj Pegu) ̧ শিক্ষা বিভাগৰ উপদেষ্টা ড৹ ননীগোপাল মহন্ত ̧ সমগ্ৰ শিক্ষা অসমৰ মিছন সঞ্চালক ডাঃ ওম প্ৰকাশ ̧ অসম চৰকাৰৰ বিদ্যালয় শিক্ষা বিভাগৰ সচিব এছ এন চৌধুৰী ̧ এন চি আৰ টি ̧ নতুন দিল্লীৰ যুটীয়া সঞ্চালক প্ৰফেছৰ শ্ৰীধৰ শ্ৰীবাস্তৱ আৰু চি এছ আই আৰ, নতুন দিল্লীৰ প্ৰাক্তন সঞ্চালক প্ৰশান্ত গোস্বামী ।
সভা আৰু প্ৰদৰ্শনীৰ দ্বাৰ উদঘাটনৰ পিছত উদ্যোক্তাসকলৰ অন্যতম এছ চি ই আৰ টিৰ সঞ্চালক নিৰদা দেৱীয়ে সংবাদ মাধ্যমৰ আগত কয় যে ৰাষ্ট্ৰীয় পৰ্যায়ৰ এইখন প্ৰদৰ্শনীত ভাৰতবৰ্ষৰ জম্মু-কাশ্মীৰ আৰু আন্দামান নিকোবৰকে আদি কৰি দেশৰ ২২ খন ৰাজ্যৰ পৰা অহা ছাত্ৰ-ছাত্ৰী তথা শিক্ষকসকলে অংশগ্ৰহণ কৰে। অসমৰ ছাত্ৰ-ছাত্ৰীসকলে ১৯ খন ষ্টলৰে সৈতে অংশগ্ৰহণ কৰে ।
